Да юбілею адукацыйнай структуры ў Інстытуце журналістыкі БДУ ўпершыню прайшла міжнародная навукова-практычная канферэнцыя, прысвечаная пытанням падрыхтоўкі спецыялістаў у сферы сувязяў з грамадскасцю і рэкламы. Форум сабраў гасцей з Мінска, Магілёва, Гродна, Валгаграда, Пскова, Масквы. Таксама адбыўся круглы стол, абмеркаванне ў рамках якога было скіравана на пошук аптымальнай мадэлі спалучэння акадэмічнага і практыка-арыентаванага падыходаў да падрыхтоўкі спецыялістаў у сферы камунікацыі.